stanford-oval/wikipedia huggingface dataset:
Putous (6. tuotantokausi)
Katsojaluvut ja yllätystehtävät

| Jakso | Esityspäivä | Katsojaluvut | Yllätystehtävä |
| --- | --- | --- | --- |
| 1 | 11. lokakuuta 2014 | 1 048 000  | — |
| 2 | 18. lokakuuta 2014 | 1 043 000  | — |
| 3 | 25. lokakuuta 2014 | 973 000  | — |
| 4 | 1. marraskuuta 2014 | 894 000  | — |
| 5 | 8. marraskuuta 2014 | 883 000  | Pikahahmot |
| 6 | 15. marraskuuta 2014 | 897 000  | — |
| 7 | 22. marraskuuta 2014 | 962 000  | — |
| 8 | 29. marraskuuta 2014 | 1 091 000  | Heikki Paasosen pikahahmo |
Pikahahmot: Vaalimato, Nuuskamuijanen, Pekka Perävaara, Päiväkodin johtaja Sinikka ja Tiina Nopola, Sami Siittiö, Muovikassi-Alma, Kylmän viilee Jussi Ihmemies, Varhain pudonneiden putoushahmojen haamu
Heikki Paasosen pikahahmo: Rauni Mollberg
Putous (5. tuotantokausi)

| Putous |
| --- | --- |
 
 5. kauden DVD-julkaisu
 
Alkuperämaa:   Suomi
Ikäraja:  
Esittäminen
Verkko:  MTV3
Ensimmäinen esitys:  2014-01-1111. tammikuuta 2014
Viimeinen esitys:  2014-03-088. maaliskuuta 2014
Esitysten määrä:  8+1
DVD- ja Blu-ray-julkaisu
 Yhdysvallat:  –
 Eurooppa:  7. toukokuuta 2014
Kaudet
 ← Edellinen 4. tuotantokausi Seuraava → 6. tuotantokausi
Putouksen viides tuotantokausi esitettiin MTV3-kanavalla 11. tammikuuta – 8. maaliskuuta 2014. Kausi koostui kahdeksasta pääjaksosta sekä kauden päätteeksi esitetystä "Putous-UNICEF" -lähetyksestä.
Edellisellä kaudella mukana ollut Jaakko Saariluoma jatkoi juontajana myös viidennellä tuotantokaudella. Kaudella jatkoivat kaikki edelliskauden näyttelijät. Uutuutena oli Putous Idiots -osio, jossa näyttelijät imitoivat tunnettuja suomalaisia artisteja ennalta nauhoitetuissa sketseissä.
Kesken kauden sarjan alusta asti mukana olleet Jaakko Saariluoma ja Aku Hirviniemi sekä kolmannella kaudella mukaan tullut Armi Toivanen kertoivat, etteivät he jatka sarjassa enää kauden jälkeen. Vuoden sketsihahmo -kilpailun finaalin jälkeisellä viikolla myös Krista Kosonen kertoi jättävänsä ohjelman. Myöskään ohjelmaa kaikilla aiemmilla kausilla tuottanut Tuomas Summanen ei jatka ohjelmassa. Huhtikuussa 2014 kanava ilmoitti, että koko näyttelijäkaarti vaihdetaan uuteen seuraavalle tuotantokaudelle.
Vuoden sketsihahmo -kilpailun voitti Jussi Vatasen esittämä imatralainen kotirouva Antsku.
Kausi julkaistiin DVD:llä 7. toukokuuta 2014.
Tulikoe ja Näytön paikka

Armi Toivanen ei joutunut kaudella kertaakaan näytön paikkaan. Viimeisessä jaksossa juontaja Jaakko Saariluoma esitti näyttelijöille jäähyväisrapin "Kuka muu muka", sillä viides kausi oli hänen viimeisensä sarjassa.
| Jakso | Immuniteetin saaja | Tulikoe | Näytön paikassa | Näytön paikka -tehtävä |
| --- | --- | --- | --- | --- |
| 1. | Jukka Rasila | Vitsi 15 sekunnissa | Jussi Vatanen | Runo Jarkko Tammisen esittämälle Tarja Haloselle |
| 2. | Iina Kuustonen | Mainoslause 15 sekunnissa | Riku Nieminen | Dubbaaminen Armi Toivasen epäonnistuneelle palkintopuheelle |
| 3. | ei kukaan | Vitsi 15 sekunnissa (Idiots Parodiahahmoina) | ei kukaan | ei ollut |
| 4. | Aku Hirviniemi | Hahmot vaihtoon | Iina Kuustonen | Tarina Iinan hahmot Thaimaassa Sui-Hing, Jani-Petteri, Sisko Sikiö ja Jäbä Leisson |
| 5. | Krista Kosonen | Rikkinäinen tarina with a twist a lá Alexander Stubb | Aku Hirviniemi | Kriisipalaveri Sotšissa henkilöiden Kalervo Kummola, Hjallis Harkimo ja Timo Jutilan äänillä |
| 6. | Jussi Vatanen | Luoda pika Idiots -hahmo | Krista Kosonen | Dubata kolmiulotteinen kuva elävillä ihmisillä |
| 7. | Iina Kuustonen | Esittää vapaa assosiaatio annetusta sanasta 30s aikana (vanhoilla sketsihahmoilla) | Jukka Rasila | Näytellä jokaista Putouksen näyttelijää minuutti ennen suoran lähetyksen alkua |
| 8. | Krista Kosonen | Rikkinäinen laulu Diandran laulamana | Jaakko Saariluoma | Jäähyväislaulu Cheek - Kuka muu muka |
| Putous- UNICEF | Iina Kuustonen | Vitsi aiheesta "miksi en ole Unicefin kuukausilahjoittaja" | Aku Hirviniemi | Näytellä Suomifilmi-Putous 1,5 minuutissa 50-luvun tyyliin |

Idiots-parodiahahmot: Kaula Poimuniemi, Pelle Herman, Kutri Hölinä, Keekki, Krista Sickfreak, Kukko-Poika, Anne Jooren
Vanhat hahmot: Yosefina "Yossu" Samantha Näätä, Mr. Mallorca, Usko Eevertti Luttinen, Leena Hefner o.s. Herppeenluoma, Pilvi Pouta, Jani-Petteri, Munamies
Pikahahmot: Ruijanpallas, Eskon passi eli kompassi, Saija Kemppainen sijaiskohtu, Läski-Mooses, Meidän perheen ainoa lapsi, Karoliina ja Arja Laine
Pikaidiotshahmot Tapio Hanska, Pave Isopenaali-Lindstruus, Henni Varttinainen, Shemuli Putroskoi, "Matti Nykänen", "Tommi Läntinen", Semi Sebotage.
Vuoden sketsihahmo -kilpailu

| Sketsihahmo | Kuvaus | Näyttelijä | Hokema(t) | Sija | Sisääntulomusiikki |
| --- | --- | --- | --- | --- | --- |
| Sirkka "Sika" Vainola | Kansainvälinen seurapiirijournalisti | Krista Kosonen | Pitäiskö mun tuntee sut jostain? / Mikä sä oot, ketä sul on päällä?! / Mä en voi tietää - mä en oo ollu Suomes viikkoon! / Onks tää joku uutinen hei?  | 1. pudonnut 25. tammikuuta | Ethel Merman – ”There's No Business Like Show Business” |
| Jarmo Heikkinen eli Heikkis-Jamo | Mikkeliläinen ilmaisutaidon opettaja | Riku Nieminen | Saijonaarasta! / Ilmeisesti! / Eläpä kuule hötkyile! / Katoppahankuuleppahan! / Osimoilleen näin  | 2. pudonnut 1. helmikuuta | Esa Pakarinen – ”Lentävä kalakukko” |
| Slaikka Gustafsson | Kempeleläinen laulaja-lauluntekijä | Aku Hirviniemi | Badabing badabung  / Onks sulla köntsät housussa? / Mul on köntsät housussa | 3. pudonnut 8. helmikuuta | — |
| Martin Niemi | Loppilainen patologi | Jukka Rasila | Avaudu / Vähän drankempaa huumoria / Tilulilulii, nyt se on auki ja nyt se on kii / Avautuko?  | 4. pudonnut 15. helmikuuta | HIM – ”Join Me in Death” |
| Jäbä Leisson | Stadilainen hipsteri | Iina Kuustonen | Mitä jäbä? / Mikä meininkileisson? / Huikee idis! / Mitä jäbä duunaa? / Eipä vissiin!  | 3. sija 22. helmikuuta | Fintelligens – ”Mikä boogie” |
| Ymmi Hinaaja | Etelä-Afrikassa asuva elämäntapavalmentaja | Armi Toivanen | Aivan, aivan / Todellakin, todellakin / Mm-mm-mm / Puhuvaa, puhuvaa... / Ei se yhteiskunta sillä tavalla pyöri, että...  | 2. sija 1. maaliskuuta | Frederik – ”Jos jotain yrittää” |
| Antsku | Imatralainen kotirouva | Jussi Vatanen | Mie romahan / Hitoksee / Miulla on oikeus miun omiin tunteisiin / Kerro maahan | Voittaja 1. maaliskuuta | Dr. Alban – ”It's My Life” / Raphael Lake - "Beautiful Life" (DVD) |
Katsojaluvut ja yllätystehtävät

Viides tuotantokausi keräsi jaksoa kohden keskimäärin 1,83 miljoonaa katsojaa, mikä teki kaudesta ohjelman kaikkien aikojen katsotuimman. Kauden loppua kohden katsojia oli hieman alkukautta vähemmän, johon osasyynä saattoi olla samaan aikaan kisatut Sotšin talviolympialaiset.
| Jakso | Esityspäivä | Katsojaluvut | Yllätystehtävä |
| --- | --- | --- | --- |
| 1 | 11. tammikuuta 2014 | 1 361 000  | — |
| 2 | 18. tammikuuta 2014 | 1 434 000  | Pikahahmot (*) |
| 3 | 25. tammikuuta 2014 | 1 497 000  | Elastisen tarinan kertominen seuraavalle henkilölle |
| 4 | 1. helmikuuta 2014 | 1 434 000  | — |
| 5 | 8. helmikuuta 2014 | 1 381 000  | — |
| 6 | 15. helmikuuta 2014 | 1 189 000  | Still-kuva aiheesta "Mitä tapahtui Suomen viestijoukkueelle  hotellihuoneessa edellisenä iltana?" |
| 7 | 22. helmikuuta 2014 | 1 129 000  | — |
| 8 | 1. maaliskuuta 2014 | 1 453 000  | — |
| Putous- UNICEF | 8. maaliskuuta 2014 | 813 000  | Pikasketsihahmojen vitsibattle joukkueittain (*) |
Pikahahmot: Ruijanpallas, Eskon passi eli kompassi, Saija Kemppainen sijaiskohtu, Läski-Mooses, Meidän perheen ainoa lapsi, Karoliina ja Arja Laine
Joukkueet: Pojat: Jukka Rasila, Jussi Vatanen, Aku Hirviniemi / Tytöt: Riku Nieminen, Armi Toivanen, Iina Kuustonen
Jyväskylän Seudun Palloseura

Jyväskylän Seudun Palloseura (JPS) (entinen Jyväskylän Palloseura) on Jyväskylässä toimiva palloiluseura. JPS:n miesten jääpallojoukkue pelaa Bandyliigassa ja jalkapallojoukkue Kakkosessa.
Jyväskylän Palloseura perustettiin 10. huhtikuuta 1962. Seuran ainoana lajina oli jalkapallo vuoteen 1964, jolloin jääpallotoiminta alkoi. Seura jatkaa jääpallossa Jyväskylän Palloilijoiden (JyP) perinteitä.
Jyväskylän Seudun Palloseura on voittanut jääpallon naisten Suomen mestaruuden vuosina 1985, 1989, 1990, 1991 ja 1992. Kaukalopallossa JPS on voittanut naisten suomen mestaruuden juuri samoina vuosina 1985, 1989, 1990, 1991 ja 1992. Miesten jääpallojoukkue pelasi pääsarjassa ensimmäisen kerran kaudella 1981–1982. Ensimmäisten miesten Suomen-mestaruutensa JPS voitti keväällä 2019 ja toisen vuonna 2025. Aiemmilta kausilta sillä oli yksi hopea ja yksi pronssi. Ensimmäisen tittelin miesten jääpallossa JPS voitti marraskuussa 2013 voittamalla Jääpallon Suomen Cup -turnauksen Varkaudessa. Kaudella 2016–2017 se voitti myös Suomen Cupin kaatamalla Veiterän finaalissa maalein 4–3. Toinen liigamestaruus JPS:lle tuli maaliskuuussa 2025 joukkueen voitettua Lappeenrannan Veiterän kotiottelussa maalein 9–2.
JPS:n jääpallojoukkueen ja jalkapallojoukkueen kotikenttänä toimii Nisulan monttu eli Viitaniemen liikuntapuisto.
Aiheesta muualla

JPS:n virallinen sivusto
Die Glocke -salaliittoteoria

Salaliittoteorian kuvaamaa ”Die Glocke” -aikakonetta esitettävä piirros.
Die Glocke (suom. kello) on salaliittoteoria, jonka mukaan kansallissosialistisen Saksan hallinto kehitteli aikakonetta, joka olisi pystynyt myös kumoamaan painovoiman.
Väitteiden mukaan aikakone olisi ollut 3,7 metriä korkea ja läpimitaltaan 2,7 metriä. Siinä olisi ollut kaksi vastakkaisiin suuntiin pyörivää sylinteriä ja itse laitteessa radioaktiivista ainetta. Väitetään, että ne teknikot ja tutkijat, jotka eivät kuolleet laitteen säteilyyn, olisi toisen maailmansodan lopussa surmattu ja laite viety piiloon salaiseen paikkaan. Vangittu SS-upseeri Hans Kammler olisi tarinoiden mukaan kertonut asiasta yhdysvaltalaisille viranomaisille vastikkeeksi vapautumisestaan. Aikakoneteoriat lienevät saaneet lisäaineistoa siitä, että Kammler työskenteli V2-ohjusten parissa ja julistettiin myöhemmin kadonneeksi.
Teoria tuli esille 2000-luvun alussa, kun puolalainen journalisti Igor Witkowski väitti, että puolalainen upseeri oli kolme vuotta aikaisemmin näyttänyt hänelle dokumentteja, joiden mukaan saksalaiset olisivat rakentaneet toisen maailmansodan aikana aikakoneen. Dokumentteja ei ollut saanut tietenkään ottaa tarkemman tarkastelun kohteeksi eikä niitä saanut kopioida. Uusien salaliittoteorioiden mukaan aikakone sijaitsee natsien kultajunassa, joka on hautautuneena maan alle jossain Puolan alueelle. Yhdysvaltainen ufotutkija Nick Cook väittää, että laite on yhdessä muiden saksalaisten huippusalaisten laitteiden kanssa Antarktiksella salaisessa tukikohdassa, jonne olisi menty sukellusveneellä.
Heikki Eskelinen (suomentaja)

Heikki Juhani Severi Eskelinen (s. 1936 Tampere) on suomalainen historiantutkija, tietokirjatoimittaja ja suomentaja. Oppiarvoltaan hän on filosofian tohtori. Ansioistaan suomentajana hänelle myönnettiin vuonna 1999  J. A. Hollon palkinto.
Eskelinen työskenteli vuodesta 1955 toimittajana Aamulehdessä ja 1961–1983 WSOY:n ja Otavan kustannustoimittajana. Hän on suomentanut ruotsista, tanskasta, norjasta, saksasta, ranskasta ja englannista.
Maanpetostuomio

Eskelinen valittiin vuonna 1974 oikeistolaisen Itsenäisyyden Puolesta -järjestön puheenjohtajaksi. Eskelinen ja järjestön sihteeri Pertti Riutta tuomittiin vuonna 1984 korkeimmassa oikeudessa ehdottomaan vankeuteen vakoilusta Ranskan hyväksi Suomen ulkosuhteita vahingoittavalla tavalla, sillä he olivat toimittaneet Ranskan tiedustelupalvelulle Neuvostoliittoa koskeneita havaintoja. Toiminta oli liittynyt Riutan vuonna 1978 perustamaan ”Pohjantähti”-nimiseen salaiseen sotilaalliseen organisaatioon, joka oli tarkoitettu vastarintaliikkeeksi Suomen mahdollisen neuvostomiehityksen varalle.
Julkaisuja > Kirjoittajana

Keski-Suomea käsittelevä kirjallisuus vuoteen 1955.  Jyväskylä:  Keski-Suomen museoyhdistys, 1962.
He edustavat meitä: Kansanedustajat kertovat itsestään.  WSOY, 1966.
Itsenäisyytemme vuosikymmenet.  Yhtyneet kuvalehdet, 1966.  (Täydennetty laitos: Otava, 1970.)
Itsenäisyytemme vuosikymmenet 1917–69.  Otava, 1970.
Tammivaalit.  Otava, 1971.
Paikallisen kansanvallan puolesta: Maalaiskuntien Liitto / Suomen Kunnallisliitto 1921–1971.  Suomen Kunnallisliitto, 1974.
Pohjoismaisen kansanvallan asialla: Georg C Ehrnrootille 27.7.1976 = För nordisk folkstyre: till Georg C Ehrnrooth 27.7.1976.  Libertas, 1976.
Varo vallankumousta. Toimite (puhekokoelma). 1977
Varo sosialismia. Toimite (puhekokoelma). 1978
Sata vuotta suomalaista henkivakuutustoimintaa: Vakuutusyhtiö Kaleva 1874–1974.  Keskinäinen vakuutusyhtiö Kaleva, 1978.
Me syytämme: Ihmiskohtaloita sosialismissa. Antologia.  Kustannuspiste Oy, 1980.  951-95489-7-1
Russian Karelia in search of a new role.  Joensuu University, 1994.
Me tahdoimme suureksi Suomenmaan: Akateemisen Karjala-Seuran historia I. Tausta, organisaatio, aatteet ja asema yhteiskunnassa 1922–1939.  Helsinki:  WSOY, 2003.  ISBN 951-0-25056-2
Fidel Castro: Vallankumouksen kaupparatsu.  Fenix, 2007.  ISBN 978-951-8621-79-2
Julkaisuja > Suomennoksia

Egypti, faraoiden maa.  Valitut palat, 2004.
Trisykliset masennuslääkkeet

Imipramiinin molekyylirakenne
Amitriptyliinin molekyylirakenne
Triptyl tabletteja: 50 mg (pinkit) ja 10 mg (valkoiset)
Wikimedia Commonsissa on kuvia tai muita tiedostoja aiheesta .
Trisykliset lääkkeet, joita kutsutaan usein myös trisyklisiksi masennuslääkkeiksi ovat keskushermoston toimintaan vaikuttavia lääkkeitä, joita käytetään masennuksen, kroonisen kivun ja ennenaikaisen siemensyöksyn hoitoon. Haittavaikutusten vuoksi niitä käytetään Suomessa vain jos muut lääkkeet eivät tehoa.
Trisykliset masennuslääkkeet on vanhin masennuslääkkeiden ryhmä joka otettiin käyttöön maailmalla 1950-luvulla ja Suomessa 1960-luvun lopulla. Trisyklisillä masennuslääkkeillä on lievää masennusta lievittävää vaikutusta, jonka uskotaan perustuvan serotoniinin ja noradrenaliinin takaisinoton estämiseen. Trisyklisistä masennuslääkkeistä Suomessa käytetään ainakin amitriptyliinia, doksepiinia, nortriptyliinia, trimipramiinia ja klomipramiinia.
Yleistä

Trisyklisten masennuslääkkeiden käyttöä on vähennetty sillä SSRI- ja MAOI-lääkkeillä on jonkin verran vähemmän sivuvaikutuksia. Lisäksi trisykliset masennuslääkkeet voivat aiheuttaa hermosto- tai verenkierto-ongelmia kuten suun kuivumista ja sydämen rytmihäiriöitä. Niillä on SSRI-lääkkeitä useammin lihottavaa sivuvaikutusta, ne väsyttävät enemmän ja voimistavat enemmän alkoholin vaikutuksia. Lisäksi niiden yliannostus on vaarallisempi kuin modernien lääkkeiden. On kuitenkin masennustiloja ja -potilaita, joille trisykliset lääkkeet tuovat enemmän apua.
Kun trisyklistä masennuslääkettä annetaan depressiosta kärsivälle potilaalle, mielialan kohoaminen ja depressiivisten ajatusten väistyminen ei ala heti vaan yleensä vasta 2–3 viikon kuluttua. Hoitovaikutus ilmenee viiveellä myös uudemmissa masennuslääkkeissä, eikä viiveen syytä tarkkaan tiedetä. Terveelle ihmiselle trisyklinen masennuslääke ei aiheuta mielialan kohoamista vaan lähinnä sivuvaikutusten kaltaisia oireita.
Trisyklisiä masennuslääkeitä käytetään myös kroonisen kivun lievitykseen ja migreenin ennaltaehkäisyyn.
Trisyklisten masennuslääkkeiden nimi juontuu niiden kemiallisesta rakenteesta. Kaikkien trisyklisten lääkkeiden rakenteessa on kaksi bentseenirengasta, joiden väliin jäävä kolmas rengas koostuu etyleenisillasta ja propyyliamiinisivuketjusta. Ensimmäinen trisyklinen masennuslääke oli imipramiini. Myöhemmin kehitetyt trisykliset masennuslääkkeet ovat rakenteeltaan imipramiinin kaltaisia ja ne eroavat toisistaan sivuketjun osalta.
Trisyklisiä lääkkeitä ei tule käyttää viherkaihin kanssa sillä ne voivat korottaa silmänpainetta.
Lääkkeiden oikean annostuksen löytämiseen voidaan käyttää verikokeita. Verikokeiden perusteella jopa joka kolmannella annostus on liian pieni tavanomaisella annostuksella. Noin 7% käyttäjistä lääke poistuu elimistöstä tavanomaista hitaammin, jolloin valitaan pienempi annostus. Tässä tapauksessa liian suuri annostus voi aiheuttaa haittaoireita tai jopa myrkytysoireita.
Metabolia

Noin joka 20. aikuisella trisykliset masennuslääkkeet hajoavat tavallista hitaammin. Nämä potilaat eivät siedä tavanomaisia annoksia. Tämä perinnöllinen ominaisuus voidaan selvittää farmakogeneettisellä testillä.
Vaikutus elimistössä

Trisykliset masennuslääkkeet estävät serotoniinin ja noradrenaliinin takaisinottoa aivoissa. Trisyklisillä masennuslääkkeillä on lisäksi voimakas muskariinireseptoreita salpaava antikolinerginen vaikutus, mikä johtaa parasympaattisista hermopäätteistä vapautuvan asetyylikoliinin vaikutusten vähenemiseen.
Sivuvaikutukset ja terveysriskit

Trisyklisiä masennuslääkkeitä käytetään Suomessa vain jos muut lääkkeet eivät toimi, sillä niillä on eniten haittavaikutuksia.
Lääke väsyttää yleensä alkuviikkojen aikana. Joka viides lääkkeen käyttäjä kärsii hikoilusta, joka ei vähene ajan myötä.
Trisyklisten masennuslääkkeiden antikolinerginen vaikutus saattaa aiheuttaa häiriöitä potilaan verenkierrossa, rauhastoiminnoissa kuten hormonien erityksessä, ruoansulatuksessa, virtsaelinten toiminnoissa sekä unen- ja lämmönsäätelyssä. Muita mahdollisia antikolinergisia haittavaikutuksia ovat suun kuivuminen, sydämen tiheälyöntisyys, huimaus, ummetus, turvotus, muistihäiriöt ja ongelmat näön kanssa, sekä muistin ja ajatustoimintojen heikkeneminen, kiihtyneisyys, sekavuus, näköhäiriöt ja hallusinaatiot. Antikolinergiset vaikutukset ovat yleensä lieviä ja vähenevät yleensä hoidon jatkuessa.
Trisyklisten masennuslääkkeiden käyttöön liittyy usein myös lihomista. Painonnousu voi olla huomattavan suurta. Trisyklisten masennuslääkkeiden käyttöön liittyy myös riski saada sydän- ja verenkiertoelimistöön kohdistuvia haittavaikutuksia. Käyttö lisää myös luunmurtumien ja ahdaskulmaglaukooman riskiä.
Joillain trisyksilillä masennuslääkkeillä on myös yleistä kipuaistia turruttavaa vaikutusta. Näiden lääkkeiden käyttäjille pitäisi järjestää säännöllinen hammaslääketieteellinen seuranta, koska lääkitys voi johtaa siihen, että hammasmätä vaurioittaa hampaita ilman että hampaat oireilevat. Myös syljeneritystä vähentävä vaikutus ja verenkiertoa heikentävä vaikutus lisäävät osaltaan hammasvaurioiden riskiä.
Eräät trisykliset masennuslääkkeet, kuten Surmontil (trimipramiini), saattavat aiheuttaa masennusta sekä itsemurhia tai itsemurhayrityksiä myös silloin, kun lääke määrättiin muuhun kuin masennuksen hoitoon, eikä  potilas ollut masentunut ennen lääkehoidon alkua. Tämä riski on suurin alle 25-vuotiailla potilailla.
Pitkään jatkunut trisyklisten masennuslääkkeiden käyttö puolitoistakertaistaa riskin sairastua Alzheimerin tautiin. Trisykliset masennuslääkkeet heikentävät potilaan kognitiota mikäli niitä käytetään vuosia.
Trisyklisiä masennuslääkkeitä ei tule käyttää MAO-estäjien eli inhibiittorien (MAOI) kanssa samanaikaisesti, sillä se voi aiheuttaa hengenvaarallisen serotoniinioireyhtymän. Niitä ei suositella potilaille joilla on viherkaihi tai sydänsairauksia.
Lääkityksen lopettaminen ja vieroitusoireet

Trisykliset masennuslääkkeet voivat aiheuttaa äkillisesti lopetettaessa voimakkaan kolinergisen reaktion elimistössä. Kolinergisia vieroitusoireita ovat esimerkiksi syljen erityksen lisääntyminen, virtsaamispakko, ripuli, vatsakrampit ja hikoilu. Lisäksi potilaat voivat kokea unihäiriöitä ja jopa maanisia oireita. Myös liikehäiriöitä kuten ataksiaa ja parkinsonismia on kuvattu. Vieroitusoireiden vähentämiseksi trisyklisten masennuslääkkeiden käytön lopettaminen on hyvä tehdä annosta asteittain pienentäen.
Yhteisvaikutukset alkoholin ja muiden lääkeaineiden kanssa

Trisykliset masennuslääkkeet saattavat voimistaa alkoholin ja sedatiivisesti vaikuttavien lääkeaineiden vaikutusta.
Aiheesta muualla

Terveyskirjasto, Duodecim: Matti O. Huttunen Trisykliset masennuslääkkeet, 17.10.2005
Antidepressantit
| Valikoivat takaisinoton estäjät ja/tai reseptorimodulaattorit |
| --- | --- |
SSRI:t:  essitalopraami  fluoksetiini  fluvoksamiini  paroksetiini  sertraliini  sitalopraami  tsimelidiini‡ 
SNRI:t:  desvenlafaksiini*  duloksetiini  levomilnasipraani*  milnasipraani  tofenasiini*  venlafaksiini 
NRI:t:  atomoksetiini  reboksetiini  viloksatsiini* 
SARI:t:  etoperidoni‡  nefatsodoni‡  tratsodoni 
SMS:t:  vilatsodoni  vortioksetiini 
Muut:  agomelatiini  alfaetyylitryptamiini‡  alfametyylitryptamiini‡  amisulpridi  bupropioni  dekstrometorfaani/bupropioni*  esketamiini†  flupentiksoli  indeloksaksiini*  ketamiini†  medifoksamiini‡  nomifensiini‡  pivagabiini‡  tandospironi*  teniloksaksiini* 
| Trisykliset masennuslääkkeet |
| --- | --- |
Trisykliset masennuslääkkeet:  amineptiini‡  amitriptyliini  amitriptyliiniioksidi  butriptyliini  desipramiini  dibentsepiini  dosulepiini  doksepiini  imipramiini  imipramiinioksidi‡  iprindoli‡  klomipramiini  lofepramiini  melitraseeni  metapramiini‡  nortriptyliini  noksiptiliini  opipramoli  pipofetsiini  propitsepiini  protriptyliini  tianeptiini  tiatsesiimi‡  trimipramiini 
Tetrasykliset masennuslääkkeet:  amoksapiini*  maprotiliini‡  mianseriini  mirtatsapiini  setiptiliini* 
| Monoamiinioksidaasiestäjät |
| --- | --- |
Ei-selektiiviset:  feneltsiini*  iproniatsidi‡  isokarboksatsidi  isoniatsidi‡  linetsolidi  nialamidi  teditsolidi  tranyylisypromiini* 
MAOA-selektiiviset:  bifemelaani  eprobemidi  metralindoli†  minapriini‡  moklobemidi  pirlindoli*  tetrindoli†  toloksatooni 
MAOB-selektiiviset: selegiliini
‡ markkinoilta poistettu lääke, † kokeellinen lääke,* ei myynnissä Suomessa
Luettelo Yhdysvaltain ensimmäisistä naisista

Tämä on luettelo Yhdysvaltain ensimmäisistä naisista (engl. First Lady). Yhdysvaltain ensimmäinen nainen on epävirallinen titteli, joka tarkoittaa Valkoisen talon emäntänä toimivaa naispuolista henkilöä. Hän on yleensä Yhdysvaltain presidentin puoliso, mutta ensimmäiseksi naiseksi on kutsuttu myös muita presidentin sukulaisia, kuten tytärtä. lähde? Luettelo on aikajärjestyksessä.
Aiheesta muualla

Kuvia tai muita tiedostoja aiheesta Luettelo Yhdysvaltain ensimmäisistä naisista Wikimedia Commonsissa
The First Ladies, Whitehouse.gov
Shenyangin metro

| Shenyangin metro |
| --- | --- |
 Shenyangin rautatieaseman metroasema

Tyyppi:  metro
Sijainti:  Shenyang, Kiina
Avattu:  27. syyskuuta 2010
Pituus:  163,7 km
Asemia:  122
Linjoja:  5
Raideleveys:  1 435 mm
Aiheesta muualla
Viralliset kotisivut
Shenyangin metro on metrojärjestelmä, joka palvelee Shenyangin kaupunkia Liaoningin maakunnassa, Kiinassa. Se on seitsemäs metrojärjestelmä Manner-Kiinassa ja ensimmäinen Koillis-Kiinassa.
Järjestelmä on yhteydessä Shenyangin raitiotiejärjestelmään kaupungin eteläosassa.
Käännös suomeksi